PRITARTA
Radviliškio rajono savivaldybės tarybos
2025 m.                       d.
sprendimu Nr. T-

DALININKŲ TEISIŲ PERLEIDIMO SUTARTIS

2025 m.                        d. Nr. 

Ši dalininkų teisių perleidimo sutartis (toliau – Sutartis) yra sudaryta 2025 m. [__] d., tarp VšĮ „Baisogalos paslaugų centras“, juridinio asmens kodas 304612670 (toliau – Įstaiga) dalininkų: 

.	Baisogalos bendruomenės, kodas 171767296, buveinės adresas: Mokyklos g. 4, Baisogala, LT-82323 Radviliškio r. (toliau – Pardavėjas 1);
.	Sidabravo kaimo bendruomenės, kodas 171658546, buveinės adresas: Sidabravas, Radviliškio r. (toliau – Pardavėjas 2);
.	Žemės ūkio bendrovės „Vainiūnų agroservisas“, kodas 271313070, buveinės adresas: Draugystės g. 43, Vainiūnų k., LT-82293 Radviliškio r. (toliau – Pardavėjas 3);
.	Radviliškio rajono savivaldybė, kodas 111101539, buveinės adresas: Aušros a. 10, 82196, Radviliškis (toliau - Pirkėjas).


A. VšĮ „Baisogalos paslaugų centras“ yra viešoji įstaiga, įsteigta ir veikianti pagal Lietuvos Respublikos įstatymus, registruota Lietuvos Respublikos juridinių asmenų registre, juridinio asmens kodas 304612670, buveinės adresas: Mokyklos g. 4, Baisogala, LT-82323 Radviliškio r., Lietuvos Respublika („Įstaiga“);

B. Pardavėjas 1, Pardavėjas 2 ir Pardavėjas 3 (toliau karu – Pardavėjai) yra Įstaigos dalininkai, kuriems priklauso 300 EUR Įstaigos piniginis įnašas, sudarantis 75 % Įstaigos dalies bei tiek pat visų balsavimo teisę suteikiančių balsų ir viso Įstaigos dalininkų kapitalo, o Pirkėjas yra Įstaigos dalininkas, kuriam priklauso 100 EUR Įstaigos piniginis įnašas, sudarantis 25 % Įstaigos dalies bei tiek pat visų balsavimo teisę suteikiančių balsų ir viso Įstaigos dalininkų kapitalo;

C. Šioje Sutartyje aptartomis sąlygomis:

Pardavėjas 1 pageidauja parduoti, o Pirkėjas pageidauja nupirkti dalį Pardavėjui 1 priklausančių Įstaigos dalininkų teisių, Pardavėjui 1 parduodant dalį dalininko teisių, kuri sudaro dalį Įstaigos piniginio įnašo, lygią 100 EUR, sudarančią 25 % Įstaigos dalies ir tiek pat balsavimo teisę suteikiančių balsų ir viso Įstaigos dalininkų kapitalo;

Pardavėjas 2 pageidauja parduoti, o Pirkėjas pageidauja nupirkti dalį Pardavėjui 2 priklausančių Įstaigos dalininkų teisių, Pardavėjui 2 parduodant dalį dalininko teisių, kuri sudaro dalį Įstaigos piniginio įnašo, lygią 100 EUR, sudarančią 25 % Įstaigos dalies ir tiek pat balsavimo teisę suteikiančių balsų ir viso Įstaigos dalininkų kapitalo;

Pardavėjas 3 pageidauja parduoti, o Pirkėjas pageidauja nupirkti dalį Pardavėjui 3 priklausančių Įstaigos dalininkų teisių, Pardavėjui 3 parduodant dalį dalininko teisių, kuri sudaro dalį Įstaigos piniginio įnašo, lygią 100 EUR, sudarančią 25 % Įstaigos dalies ir tiek pat balsavimo teisę suteikiančių balsų ir viso Įstaigos dalininkų kapitalo;

Pirkėjui iš viso iš Pardavėjų įsigyjant ir įgyjant dalį Įstaigos piniginio įnašo, lygią 300 EUR, sudarančią 75 % Įstaigos dalies ir tiek pat visų balsavimo teisę suteikiančių balsų ir viso Įstaigos dalininkų kapitalo.



. SUTARTIES DALYKAS. PIRKIMO KAINA IR JOS SUMOKĖJIMO TVARKA

. Šioje Sutartyje nurodytomis sąlygomis ir tvarka Pardavėjai parduoda ir perduoda Pirkėjui, o Pirkėjas perka ir įsigyja iš Pardavėjų parduodamas teises kartu su visomis suteikiamomis teisėmis ir be jokių suvaržymų ar apribojimų.

. Šioje Sutartyje aptartas parduodamų Pardavėjų teisių pardavimas ir pirkimas yra neskaidomas procesas ir galioja tik tuo atveju, kai taikomas visoms parduodamų Pardavėjų teisėms. Dalinis Sutarties įgyvendinimas yra negalimas, t. y. Pardavėjai parduoda, o Pirkėjas įsigyja parduodamas Pardavėjų teises tik tuo atveju, jei yra parduodamos ir perkamos visos parduodamos Pardavėjų teisės, o ne jų dalis.



. Bendra Parduodamų Pardavėjų teisių pirkimo kaina yra lygi 300 EUR toliau – Pirkimo kaina), kuri mokama žemiau nurodyta tvarka ir terminais:

(a) Pirkėjas įsipareigoja ne vėliau kaip per 30 kalendorinių dienų po šios Sutarties pasirašymo dienos Pardavėjui 1 į Pardavėjo 1 nurodytą Pardavėjo 1 banko sąskaitą sumokėti Pirkimo kainos dalį, lygią 100 EUR už Parduodamas Pardavėjo 1 teises;

(b) Pirkėjas įsipareigoja ne vėliau kaip per 30 kalendorinių dienų po šios Sutarties pasirašymo dienos Pardavėjui 2 į Pardavėjo 2 nurodytą Pardavėjo 1 banko sąskaitą sumokėti Pirkimo kainos dalį, lygią 100 EUR už Parduodamas Pardavėjo 2 teises;

(c) Pirkėjas įsipareigoja ne vėliau kaip per 30 kalendorinių dienų po šios Sutarties pasirašymo dienos Pardavėjui 3 į Pardavėjo 3 nurodytą Pardavėjo 3 banko sąskaitą sumokėti Pirkimo kainos dalį, lygią 100 EUR už Parduodamas Pardavėjo 3 teises.

. Šalys patvirtina, kad į Pirkimo kainą yra įskaičiuoti visi su Parduodamų Pardavėjų teisių pardavimu susiję mokesčiai, rinkliavos, apmokestinimo sumos ir kitokie mokėjimai ir Pirkėjas jų papildomai nekompensuos ir nemokės. Kiekviena iš Šalių įsipareigoja pati sumokėti visus kiekvienai iš jų tenkančius mokėti mokesčius už banko paslaugas, susijusias su Pirkimo kainos dalių bankiniais pervedimais ir įskaitymais į banko sąskaitą.

. NUOSAVYBĖS TEISĖS Į PARDAVĖJŲ TEISES PERDAVIMAS

. Nuosavybės teisė į parduodamas Pardavėjų teises pereina iš Pardavėjų Pirkėjui nuo šios Sutarties pasirašymo dienos.

. Pardavėjai besąlygiškai ir neatšaukiamai patvirtina, jog atsisako pirmumo teisės vienas kito atžvilgiu įsigyti atitinkamų parduodamų Pardavėjų teisių, kurias įgyja Pirkėjas, t. y. 

(i) Pardavėjas 1 atsisako pirmumo teisės įsigyti parduodamas Pardavėjo 2 ir / ar Pardavėjo 3 teises;

(ii) Pardavėjas 2 atsisako pirmumo teisės įsigyti parduodamas Pardavėjo 1 ir / ar Pardavėjo 3 teises;

(iii) Pardavėjas 3 atsisako pirmumo teisės įsigyti parduodamas Pardavėjo 1 ir / ar Pardavėjo 2 teises.

. Pirkėjui yra žinoma, kad pagal Įstaigos įstatų 15 punktą dalininko teises įgijęs asmuo pateikia Įstaigos vadovui Įstaigos dalininko teisių įgijimą patvirtinantį dokumentą. Atitinkamai Pirkėjas apie šią pareigą atskirai pasirašytinai informuojamas nebus.

. Ši Sutartis kartu yra ir perdavimo–priėmimo aktas, atskiri dokumentai, patvirtinantys Parduodamų Pardavėjų teisių perleidimą, nebus sudaromi. Šia Sutartimi Pirkėjas patvirtina, kad priima jam perduodamas Pardavėjams priklausančias Parduodamas Pardavėjų teises.

. KITOS NUOSTATOS

. Sutarties galiojimas. Ši Sutartis įsigalioja ją pasirašius visoms Šalims ir galioja tol, kol Šalys įvykdo visus savo įsipareigojimus, nebent būtų nutraukta anksčiau visų Šalių tarpusavio rašytiniu susitarimu arba įstatymuose numatytais pagrindais (atvejais).

. Taikytina teisė. Šiai Sutarčiai ir santykiams tarp Šalių pagal šią Sutartį (įskaitant šios Sutarties sudarymo, galiojimo, negaliojimo, įgyvendinimo ir nutraukimo klausimus) taikomi Lietuvos Respublikos įstatymai ir ji aiškinama remiantis Lietuvos Respublikos įstatymais.

. Teisių perleidimas. Nė viena iš Šalių neturi teisės perleisti ar perduoti visų ar dalies teisių ir įsipareigojimų, kylančių iš šios Sutarties, trečiajam asmeniui ar asmenims be kitos Šalies rašytinio sutikimo. Ši Sutartis bus privaloma Šalių teisių perėmėjams.

. Sutarties pakeitimai ir papildymai. Bet kokie šios Sutarties priedai, pakeitimai ir papildymai (įskaitant šio punkto pakeitimą ir papildymą) galioja tik tuo atveju, jei jie yra įforminami rašytiniu dokumentu, kurį pasirašo visos Šalys.

. Išlaidos. Kiekviena Šalis pati apmoka savo išlaidas, susijusias su derybomis dėl šios Sutarties, šios Sutarties ir visų kitų joje nurodytų dokumentų parengimu, pasirašymu, įsigaliojimu ir vykdymu.

. Ginčų sprendimas. Kiekvienas ginčas, nesutarimas ar reikalavimas, kylantis iš šios Sutarties ar susijęs su šia Sutartimi, jos pažeidimu, nutraukimu ar galiojimu, galutinai sprendžiamas atitinkamame Lietuvos Respublikos teisme.

. Kalba ir egzemplioriai. Ši Sutartis sudaryta 5 (penki) egzemplioriais lietuvių kalba, kurių kiekvienas yra vienodos teisinės galios (po 1 (vieną) egzempliorių tenka Šalims, o 1 (vienas) perduodamas Įstaigai).

Patvirtinant tai, kas išdėstyta aukščiau, ši Sutartis buvo sudaryta Sutarties pradžioje nurodytą dieną:

Vardas, pavardė:

Vardas, pavardė

Parašas: ……………………………………………



.................................................................................

Pareigos                                       vardas, pavardė: 
